《和何斯举戒食牛》
宋代·李弥逊

饥肠慕膻腥，如渴待拾法。
虽穷爪掌劳，不助唇吻湿。
属厌能几何。忍复贵难得。
三牺良可哀，一割傥未急，
贪夫恣糜烂，粱稻委鹅鸭。
鸾刀久纷纶，馀胾犹在幕。
宁思百亩间，功大等黔赤。
翻令杂杂豚，就死不见白。
置食为三叹，起坐或忘帻。
若人妙箴规，隐恻鬼神泣。
由仪见古风。未使斯文缺。
药石知良医，乐饵止过客。
仁言可绅书，善应知响集。

作者简介：李弥逊（1085～1153）字似之，号筠西翁、筠溪居士、普现居士等，吴县（今江苏苏州）人。大观三年（1109）进士。高宗朝，试中书舍人，再试户部侍郎，以反对议和忤秦桧，乞归田。晚年隐连江（今属福建）西山。所作词多抒写乱世时的感慨，风格豪放，有《筠溪乐府》，存词80余首。